Цераз могілкі

«Це́раз мо́гілкі» — чорна-белы мастацкі фільм вытворчасці кінастудыі Беларусьфільм, пастаўлены ў 1963 годзе рэжысёрам Віктарам Туравым паводле аднайменнай аповесці Паўла Ніліна. Прэм’ера ў СССР адбылася 5 красавіка 1965 года.

 Сюжэт 
Увосень 1942 года група беларускіх савецкіх партызан бярэ задачу па падрыве нямецкіх ваенных эшалонаў. Апынуўшыся без зброі, партызаны пасылаюць маладога Міхася ў вёску да механіка Бугрэева, які пагадзіўся зрабіць для партызан выбухоўку з авіябомбаў і снарадаў. Міхася да Бугрэева вязе Сазон Іванавіч, які супрацоўнічае з немцамі па заданні партызан. 

Разам з Бугрэевым і яго апошнім жывым сынам, хворым Феліксам, Міхась топіць выбухоўку ў падвале паўразбуранай могілкавай капліцы. Нечакана з’яўляюцца немцы. Бугрэеў загадвае сыну і Міхасю бегчы, а сам узрывае капліцу разам з сабой і немцамі.

Міхась ачуняецца ў хаце Бугрэева і разумее, што Бугрэеў і яго сын Фелікс загінулі, а жонка і дачка Бугрэева хаваюць яго ад гестапа.

 Ролі выконваюць 
Елізавета Уварава — Соф’я Казіміраўна
Галіна Марачова — Ева
Антаніна Бендава — Клава
Уладзімір Белакураў — стараста Сазон Іванавіч
Уладзімір Емяльянаў — слесар Бугрэеў
Уладзімір Мартынаў — Міхась
Ігар Ясуловіч — Фелікс
У цітрах не пазначаныя:
Пётр Савін — старшыня партызанскага атрада
Валянцін Брылееў — паліцай

 Здымачная група 
 Сцэнарый — Павел Нілін
 Пастаноўка — Віктар Тураў
 Галоўны аператар — Анатоль Забалоцкі
 Мастакі — Уладзімір Дзяменцьеў, Яўген Ігнацьеў
 Кампазітар — Андрэй Валконскі
 Гукааператар — Мікалай Ведзянееў
 Рэжысёр — Мікалай Калінін
 Аператар — Віталь Нікалаеў
 Грым — Сафія Міхліна

 Узнагароды 
 У 1995 годзе фільм увайшоў у спіс ста найлепшых фільмаў ЮНЕСКА пра вайну.
 Дыплом II ступені фільму, прызы рэжысёру Віктару Тураву і акцёру Уладзіміру Мартынаву за дэбют, аператару Анатолю Забалоцкаму за выяўленчае вырашэнне на V Кінафестывалі рэспублік Прыбалтыкі, Беларусі і Малдовы ў Таліне, СССР, 1965 г.

 Спасылкі 


Катэгорыя:Фільмы Віктара Турава